
Also that no man fro hensfurth digge cley uppon Cheyles-
more Grene nor in the high-weye betwixt Somerlesve buttis
and Spon market, up[on] the peyn of xl d,
12      A STORMY CROSSING
The Brut, E.E.T.S., 1908, p. 295. Cf. T. Blount, Antient Tenures, 1679,
pp. 61, 63.
And in the xvj yere of his regne folwynge [1343] in the
wynter tyme, the king...dressid hym over see [from France]
into Engelond warde. And as he sayled toward Engelond, in
the hye see, the moste mishappes, stormes and tempeste,
thundres and lightnyngez, fil to hym in the see, the whiche
was seyd that it was done and areysed1 thorugh evel spirites
made by sorcery and Nigromancye of them of Fraunce.
Wherfore the Kingez hert was ful of sorwe and angwysshe,
weyling and sighyng, and said unto oure lady on this wyse.
"O blessid lady, sent Marye! what is the cause that ever-
more, goyng into Fraunce, al thinges and wederes2 fallyn to
me joyful and likyng and gladsome, and as y wolde have
[them]; but alwey turnyng into Engelond ward, al thinges
fallen unprofitable and harmfull?" Never the latter, he,
scapyng alle the perilles of the see, as God wolde, come by
nyght to the Tour of London....
13      THE PILGRIMS* SEA VOYAGE
From E.E.T.S., voL XX7, (1867), The Stations oJRome^ etc. p. 37.
Men may leve alle gamys,
That saylen to seynt Jamys!
Ffor many a man hit gramys*,
When they begyn to sayle.
Ffor when they have take the see,
At Sandwyche, or at Wynchylsee,
At Brystow, or where that hit bee,
Theyr hertes begyn to fayle.
Anone the mastyf commaundeth fast
To hys shyp-men, in alle the hast,
To dresse hem* sone about the mast,
Theyr tafcelyng8 to make.
1 aroused.      * weathers.      s grieves,      4 busy themselves.     * tackling.
